कहा- आप हमें डरा नहीं सकते, सुप्रीम कोर्ट में याचिका की लिस्टिंग की मांग का मामला
Chief Justice of India Justice DY Chandrachud - Supreme Court Petition Listing Demand Case विकास सिंह सुप्रीम कोर्ट बार एसोसिएशन (SCBA) के अध्यक्ष हैं। वे चीफ जस्टिस, जस्टिस पीएस नरसिम्हा और जस्टिस जेबी पारदीवाला की बेंच से वकीलों को जमीन देने की मांग वाली
चीफ जस्टिस ऑफ इंडिया जस्टिस डी वाई चंद्रचूड़ गुरुवार को कोर्ट में एक अर्जी की लिस्टिंग पर गुस्सा हो गए। उन्होंने तेज आवाज में वरिष्ठ वकील विकास सिंह से कहा, ‘चुप रहो। इसी वक्त कोर्ट से चले जाओ। आप हमें डरा नहीं सकते!’
विकास सिंह सुप्रीम कोर्ट बार एसोसिएशन (SCBA) के अध्यक्ष हैं। वे चीफ जस्टिस, जस्टिस पीएस नरसिम्हा और जस्टिस जेबी पारदीवाला की बेंच से वकीलों को जमीन देने की मांग वाली एक अर्जी पर सुनवाई की अपील कर रहे थे। उनका कहना था कि वे इस केस को सुनवाई के लिए लिस्ट कराने की छह महीने से कोशिश कर रहे हैं, लेकिन कामयाब नहीं हो पा रहे।
क्या एक भी दिन सुप्रीम कोर्ट की बेंच खाली बैठी रही- CJI
विकास सिंह की अपील पर CJI ने कहा कि आप इस तरह मांग नहीं कर सकते। साथ ही पूछा कि क्या एक भी दिन सुप्रीम कोर्ट की बेंच खाली बैठी रही है? इस पर बार अध्यक्ष ने कहा, ‘मैं यह नहीं कह रहा कि आप लोग खाली बैठते हैं। मैं सिर्फ अपना मामला लिस्ट कराने की कोशिश कर रहा हूं। अगर यह नहीं होता, तो मुझे इस मामले को लॉर्डशिप (CJI) के घर तक ले जाना होगा। मैं नहीं चाहता कि बार को इस तरह से लिया जाए।’
विकास सिंह की इस टिप्पणी पर CJI ने तेज आवाज में कहा, ‘एक चीफ जस्टिस को इस तरह धमकी मत दीजिए। क्या यही आपका बर्ताव है? कृपया बैठ जाइए। इस तरह से आपका मामला लिस्ट नहीं होगा। कृपया मेरी कोर्ट से निकल जाइए। मैं इस तरह से केस की लिस्टिंग नहीं करूंगा।
मैं आपकी बातों से डरने वाला नहीं हूं। मैं चीफ जस्टिस हूं। मैं 29 मार्च, 2000 से यहां हूं। मैं इस पेशे में 22 साल से हूं। मैंने कभी भी खुद को बार के किसी सदस्य, वादी या किसी अन्य के दबाव में नहीं आने दिया। मेरे करियर के अंतिम दो वर्षों में भी ऐसा नहीं करने दूंगा। आपके साथ एक सामान्य वादी के रूप में व्यवहार किया जाएगा। कृपया मुझे कुछ भी ऐसा करने के लिए मजबूर न करें जो आप नहीं चाहते।’
20 साल से कर रहे इंतजार 
इस पर सिंह ने कहा कि वकील 20 वर्षों से कक्षों का इंतजार कर रहे हैं। सिर्फ इसलिए कि बार कुछ नहीं करता है इसका मतलब यह नहीं है कि इसे मंजूरी नहीं दी जानी चाहिए। इस पर CJI ने कहा, 'कृपया अपनी आवाज नीची रखें। यह सुप्रीम कोर्ट बार एसोसिएशन के अध्यक्ष के रूप में व्यवहार करने का तरीका नहीं है। आप सुप्रीम कोर्ट को दी गई जमीन बार को देने के लिए कह रहे हैं। मैंने अपना निर्णय लिया है। इस पर 17 फरवरी को सुनवाई की जाएगी।
सिब्बल और कौल ने माफी मांगी
रिपोर्ट के मुताबिक बाद में वरिष्ठ वकील कपिल सिब्बल और एनके कौल ने बार की ओर से CJI से माफी मांगी।
CJI से जुड़ी ये खबरें भी पढ़ें...
CJI चंद्रचूड़ का अहम बयान कहा- गंभीर अपराधों में जमानत देने से हिचकते हैं डिस्ट्रिक्ट जज, इनको टारगेट किए जाने का डर
चीफ जस्टिस ऑफ इंडिया​​​ डीवाई चंद्रचूड़ ने कहा है कि डिस्ट्रिक्ट जज हीनियस क्राइम (जघन्य अपराध) में जमानत देने से हिचकते हैं। यही वजह है कि हाईकोर्ट्स में जमानत याचिकाओं की बाढ़ आ रही है। यह बात उन्होंने बार काउंसिल ऑफ इंडिया की तरफ से किए सम्मान समारोह के दौरान कही। इस दौरान कानून मंत्री किरेन रिजिजू भी मौजूद थे। पढ़ें पूरी खबर...
जिला जजों को सब-ऑर्डिनेट मानने की मानसिकता खत्म हो
पिछले दिनों भी जस्टिस चंद्रचूड ने देश में डिस्ट्रिक्ट जजों के प्रति बर्ताव को लेकर कटाक्ष किया था। सुप्रीम कोर्ट बार एसोसिएशन के एक कार्यक्रम में उन्होंने कहा कि हाईकोर्ट के जजों को जिला अदालतों को सब-ऑर्डिनेट मानने की मानसिकता बदलनी चाहिए। यह हमारी औपनिवेशिक मानसिकता को बताता है। पढ़ें पूरी खबर...
बिना ब्रीफ का वकील जैसे बिना बैट के तेंदुलकर
CJI डीवाई चंद्रचूड़ अपने फैसलों और कोर्ट रूम में की जाने वाले यूनीक कमेंट्स के लिए मशहूर हैं। शुक्रवार को भी एक केस की सुनवाई के लिए पहुंच यंग एडवोकेट को उन्होंने डांट लगाई। जस्टिस चंद्रचूड़ ने इस वकील को केस से जुड़े पेपर साथ न रखने के लिए फटकार लगाई। उन्होंने कह कि बिना ब्रीफ वाला वकील ऐसा है, जैसे बिना बैट के सचिन तेंदुलकर। पढ़ें पूरी खबर...